Auction of a Slave
Material: papyrus
Place: Oxyrhynchites
Categories: Antrag auf Versteigerung eines Sklaven
Erbe
Ἀσκληπιάδῃ τῷ καὶ Σαραπίω[νι]  
παρὰ Ὡρ[ί]ωνος Πανεχώτου τοῦ Δωρᾶτος μη
τρὸς Ταοῦτος καὶ Ἀπολλωνίου Δωρίωνος 
τοῦ Ἡρᾶτος μητρὸς Θαήσιος καὶ Ἀβασκάντου 
ἀπελευθέρου Σάμου Ἡρακλείδου τῶν τριῶν 
ἀπὸ Ὀξυρύγχων πόλεως ἐπιτρόπων ἀφηλί
κων τέκνων Θέωνος τοῦ καὶ Δι[ον]υσίου 
Εὐδαιμονίδος μητρὸς Σινθεῦτος καὶ Δι
ονυσίου καὶ Θαήσιος ἀμφοτέρων μητρὸς 
Ταύριος τῶν τριῶν  ἀπὸ τ[ῆ]ς αὐτῆς πόλεως. 
ὑπάρχει τοῖς αὐτοῖς ἀφ[ήλ]ιξι τῇ μὲν Εὐδαι
μονίδι ἕκτον μέρος τῷ δὲ Διονυσίῳ καὶ 
Θαήσει ἥμισυ μέρος τὸ ἐπὶ τὸ αὐτὸ δίμοι[ρ]ον 
μέρος πατρικοῦ αὐτῶν δούλου Σαραπίω[νος] 
ὡς  λ οὗ τὸ λοιπὸν τρίτον ὂν τοῦ ὁμοπα
τρίου αὐτῶν ἀδελφοῦ Διογένο[υ]ς ἠλευθέ
ρωται ὑπʼ αὐτοῦ. ὅθεν ἐπιδίδομεν τὸ βιβλί
διον ἀξιοῦντες κατὰ τὸ δηλούμενον 
τῶν ἀφηλίκων δίμοιρον μέρος τὴν προ
κήρυξιν γενέσθαι καὶ τὴν ἀμείνονα 
αἵρεσιν διδόντι παραδοθῆναι.  κζ 
Αὐτοκράτορος Καίσαρος Μάρκου Αὐρηλίου 
Κομμόδου Ἀντωνίνου Εὐσεβοῦς Εὐτυχοῦς 
Σεβαστοῦ Ἀρμενιακοῦ Μηδικοῦ Παρθικοῦ 
Σαρματικοῦ Γερμανικοῦ Μεγίστου 
Βρετανν[ι]κοῦ Θώθ.  Ὡρίων Πανεχώτου 
ἐπιδέδωκα.  [Ἀπο]λλώνιο[ς Δω]ρίωνος συ[ν]
επιδέδωκα.  Ἀβάσκαντο[ς] ἀπελεύθερο[ς] 
Σάμου Ἡρακλείδου συνεπι[δέδ]ωκα. Διο[γένης] 
Θέωνος το[ῦ] καὶ Διονυσίου ἔγραψα ὑπὲ[ρ αὐτοῦ] 
μὴ εἰδότος γράμματα.